Ula d yiwet n tmurt gar rrebεa uxemsin,ur tufi iman-is .Imeεwuja ,ifenyanen ,iddiktaturen ,ilalaḍen ,iḥeccaden ….. akk yir lqubat rran fell-asen ;Ǧǧan tamurt d lbur ;sḥermen i yemγi ad yegmu ad yefk lγella ad yečč win yelluzen .Rran tamurt d amadaγ neγ d tiẓgi n waγzen seγlin-d rrehba d lweḥc armi regglen fell-as warraw-is, Ǧǧan-tt d lmecmel ,ideg yeksa lmal abeṛṛani ,yečča yeṛwa deg-s.D baḥwaṣṣu ,bab n ufus ameqqran ayen iwumi iweεεa ,irfed-it.